Document ID: 32011R0783

KOMMISSIONENS GENNEMFØRELSESFORORDNING (EU) Nr. 783/2011
af 5. august 2011
om ændring af forordning (EU) nr. 724/2010 om gennemførelsesbestemmelser for realtidslukninger af fiskerier i Nordsøen og Skagerrak
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 51, stk. 3, og
ud fra følgende betragtninger:
(1)
Ifølge artikel 4 i Kommissionens forordning (EU) nr. 724/2010 (2) fastsættes den udløsende fangstmængde til 15 vægtprocent ungfisk af torsk, kuller, sej og hvilling, eller, hvis mængden af torsk i prøven overstiger 75 % af den samlede mængde af de fire arter i et træk, fastsættes den udløsende fangstmængde til 10 vægtprocent ungfisk af disse arter.
(2)
Ifølge bilag I til forordning (EU) nr. 724/2010 skal der udtages en prøve, når det anslås, at der er mindst 300 kg torsk, kuller, sej og hvilling i ét træk.
(3)
Som fastslået under EU's og Norges fiskerikonsultationer for 2011, der fandt sted den 4. december 2010, bør EU ændre de vigtigste parametre i realtidslukningsordningen for Nordsøen og Skagerrak, dvs. den udløsende fangstmængde og den anslåede mindstemængde af fisk i et træk, for at gøre ordningen mere effektiv.
(4)
Forordning (EU) nr. 724/2010 bør derfor ændres i overensstemmelse hermed.
(5)
Komitéen for Fiskeri og Akvakultur har ikke afgivet udtalelse om foranstaltningerne i denne forordning -
VEDTAGET DENNE FORORDNING:
Artikel 1
I forordning (EU) nr. 724/2010 foretages følgende ændringer:
1)
Artikel 4 affattes således:
»Artikel 4
Udløsende fangstmængde
1. Den fangstmængde, der udløser realtidslukning af fiskerier, jf. artikel 51 i forordning (EF) nr. 1224/2009, er 10 vægtprocent ungfisk af den samlede mængde af de fire arter, der er nævnt i artikel 2, i et træk.
2. Overstiger mængden af torsk i prøven 75 % af den samlede mængde af de fire arter i et træk, er den udløsende fangstmængde 7,5 vægtprocent ungfisk af den samlede mængde af de fire arter i et træk.«
2)
Punkt 3 i bilag I affattes således:
»3.
Der udtages en prøve, når det anslås, at der uanset sammensætningen er mindst 200 kg torsk, kuller, sej eller hvilling i ét træk.
a)
Prøven skal uanset sammensætningen have en mindstestørrelse på 200 kg torsk, kuller, sej eller hvilling.
b)
Prøven skal udtages på en sådan måde, at den afspejler, hvordan fangsten er sammensat af de fire arter.
c)
Når det er hensigtsmæssigt på grund af fangstens størrelse, udtages prøven først, midt i og sidst i fangsten.«
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. august 2011.

Labels: 20
4
6